Δήμος Χαλκιδέων

Ο Δήμος Χαλκιδέων είναι δήμος της Περιφερειακής Ενότητας Εύβοιας της περιφέρειας Στερεάς Ελλάδας που συστάθηκε με το Πρόγραμμα Καλλικράτης από τη συνένωση των προϋπαρχόντων δήμων Ανθηδώνος, Ληλαντίων, Αυλίδος, Νέας Αρτάκης και Χαλκιδέων. Η έκταση του Δήμου είναι 412,38 τ.χλμ. και ο πληθυσμός του 109.256 κάτοικοι, σύμφωνα με την απογραφή του 2021, (102.223 το 2011). Έδρα του Δήμου είναι η Χαλκίδα.

 Ο Δήμος Χαλκιδέων συστάθηκε το 1835 και συμπεριλάμβανε τη Χαλκίδα, έδρα του Δήμου, καθώς και τους οικισμούς Ανεμόμυλο, Αφράτι, Βασιλικό, Δοκό, Καράμπαμπα, Φύλλα, Πετρωτό, Άγιο Νικόλαο και Μύτικα. Με το Βασιλικό Διάταγμα της 27 Νοεμβρίου 1840 (ΦΕΚ 5), Περί συγχωνεύσεως δήμων της επαρχίας Χαλκίδος, ο Δήμος διευρύνθηκε με την ενσωμάτωση των πρώην δήμων Αμαρυνθίων και Μεσσαπίων. Ο Δήμος παρέμεινε σχεδόν αμετάβλητος μέχρι το 1866, οπότε αποσπάστηκαν από αυτόν οι οικισμοί Ψαχνά, Άκραι, Βατώντας, Απόκρημνος, Ζούρα, Καστέλλα, Νεροτριβιά, Παλαιοκυπαρίσσι, Πολιτικά, Τριάδα και Κοντοδεσπότης, οι οποίοι συγκρότησαν τον ανασυσταθέντα Δήμο Μεσσαπίων. Το 1906 ο Δήμος Χαλκιδέων διασπάστηκε ξανά, με την απόσπαση των οικισμών Βάθεια, Μάμουλα, Κάτω Βάθεια, Κάτω Μαμούλα και Γυμνό, οι οποίοι συγκρότησαν τον ανασυσταθέντα Δήμο Αμαρυνθίων. Με τη διοικητική διαίρεση του 1912, ο Δήμος Χαλκιδέων έπαψε να υφίσταται ως διευρυμένος δήμος και περιορίστηκε σχεδόν στα όρια του πολεοδομικού συγκροτήματος της Χαλκίδας. Ο Δήμος Χαλκιδέων, ως προέκυψε από τη διοικητική διαίρεση του 1912, περιοριζόταν σχεδόν στα όρια του πολεοδομικού συγκροτήματος της Χαλκίδας. Περιλάμβανε, εκτός από την πόλη της Χαλκίδας, τους οικισμούς Δοκό και Λιμήν Χαλκίδος, οι οποίοι καταργήθηκαν τα επόμενα χρόνια. Το 1938 ενσωμάτωσε τον οικισμό Καράμπαμπα, που βρίσκεται απέναντι από το στενό του Ευρίπου και αποτελεί σήμερα το ηπειρωτικό τμήμα της πόλης. Ο Δήμος Χαλκιδέων παρέμεινε αμετάβλητος και μετά την εφαρμογή του προγράμματος Καποδίστριας το 1999. Με την εφαρμογή του προγράμματος Καλλικράτης, εντάχθηκε στον νέο διευρυμένο Δήμο Χαλκιδέων, μαζί με τους δήμους Ανθηδόνας, Ληλαντίων, Αυλίδος και Νέας Αρτάκης. Ακολουθούν οι επιμέρους Δημοτικές Ενότητες (σε αγκύλες ο πληθυσμός βάσει της απογραφής του 2011) : Κοινότητα Χαλκιδέων -- η Χαλκίδα [ 59.125 ] Κοινότητα Δροσιάς [ 5.950 ] η Δροσιά [ 5.020 ] η Κρόνια [ 52 ] το Κτυπονήσι (νησίδα) [ 0 ] η Ξηρόβρυση [ 878 ] ο Προφήτης Ηλίας [ 0 ] Κοινότητα Λουκισίων (τ. Ανθηδόνας) [ 1.359 ] τα Λουκίσια [ 1.161 ] η Ανθηδόνα [ 129 ] τα Σκροπονέρια [ 36 ] η Υλίκη [ 33 ] Κοινότητα Βαθέος Αυλίδας [ 4.098 ] το Βαθύ Αυλίδας [ 2.385 ] το Μικρό Βαθύ [ 576 ] η Παραλία [ 602 ] η Ριτσώνα [ 535 ] Κοινότητα Παραλίας Αυλίδας -- η Παραλία Αυλίδας [ 3.115 ] Κοινότητα Καλοχωρίου-Παντειχίου Αυλίδας (Καλού Χωρίου-Παντειχίου) -- το Καλοχώρι-Παντείχι Αυλίδας [ 922 ] Κοινότητα Φάρου Αυλίδας -- ο Φάρος Αυλίδας [ 1.171 ] Κοινότητα Αγίου Νικολάου -- ο Άγιος Νικόλαος [ 3.426 ] Κοινότητα Βασιλικού -- το Βασιλικό [ 6.571 ] Κοινότητα Αφρατίου [ 1.416 ] το Αφράτι [ 1.405 ] τα Γυρίσματα [ 11 ] οι Λεχριές [ 0 ] Κοινότητα Μύτικα -- ο Μύτικας [ 1.808 ] Κοινότητα Νέας Λαμψάκου -- η Νέα Λάμψακος [ 2.196 ] Κοινότητα Φύλλων [ 1.577 ] τα Φύλλα [ 1.459 ] το Καμάρι [ 22 ] η Μονή Αγίου Γεωργίου Αρμά [ 3 ] το Πανόραμα [ 93 ] Κοινότητα Νέας Αρτάκης -- η Νέα Αρτάκη [ 9.489 ] Δήμαρχοι Χαλκιδέων διετέλεσαν μεταπολιτευτικά οι εξής: Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο εσωτερικών, σχέδιο Καλλικράτης Αποτελέσματα Απογραφής 2011 της ΕΛ.ΣΤΑΤ - Ελληνική Στατιστική Αρχή